Document ID: 31993R0697

Title and Content:
ΚΑΝΟΝΙΣΜΟΣ {SID} (ΕΟΚ) αριθ. 697/93 {/SID} ΤΟΥ {CS} ΣΥΜΒΟΥΛΙΟΥ της 17ης Μαρτίου 1993 για τροποποίηση του κανονισμού (ΕΟΚ) αριθ. 3759/92 περί κοινής οργανώσεως της αγοράς στον τομέα των αλιευομένων προϊόντων και των προϊόντων υδατοκαλλιέργειας και του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι ο κανονισμός του Συμβουλίου (ΕΟΚ) αριθ. 3759/92 (4) αναγνωρίζει πολλά από τα είδη ψαριών, από τις ονομασίες τους στο δασμολόγιο- ότι ορισμένα από τα είδη ψαριών που είναι κοινώς γνωστά ως πέστροφες έλαβαν, διεθνώς, νέες δασμολογικές ονομασίες, όταν έγινε η μεταφορά τους από το γένος Salmo στο γένος Oncorhynchus- ότι η αλλαγή αυτή στις δασμολογικές ονομασίες, δεν συνεπάγεται και αλλαγή της δασμολογικής ταξινόμησης αυτών των ειδών ούτε της δομής του κοινού δασμολογίου- ότι, κατά συνέπεια, κρίνεται επαρκές να γίνεται αναφορά στις νέες δασμολογικές ονομασίες μέσω υποσημειώσεων- ότι θα πρέπει να τροποποιηθεί, κατά συνέπεια, το παράρτημα VΙΙ του εν λόγω κανονισμού- ότι η ονοματολογία του δασμολογίου που προκύπτει από την εφαρμογή του κανονισμού (ΕΟΚ) αριθ. 3759/92 περιλαμβάνεται στο κοινό δασμολόγιο- ότι, κατά συνέπεια, πρέπει να τροποποιηθεί η συνδυασμένη ονοματολογία που περιλαμβάνεται στο παράρτημα Ι του κανονισμού (ΕΟΚ) αριθ. 2658/87 (5), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα VΙΙ του κανονισμού (ΕΟΚ) αριθ. 3759/92 αντικαθίσταται από το παράρτημα του παρόντος κανονισμού. Άρθρο 2 Το παράρτημα Ι του κανονισμού (ΕΟΚ) αριθ. 2658/87 αντικαθίσταται από το παράρτημα του παρόντος κανονισμού όσον αφορά τους κωδικούς ΣΟ που αναφέρονται σ' αυτό. Άρθρο 3 Ο παρών κανονισμός αρχίζει να ισχύει έξι εβδομάδες μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Μαρτίου 1993.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2520
2320
3544
4380
2443

EuroVoc IDs (Expanded): 2520
2320
3544
4380
2443

Dataset Source: meu

Split: train